 Uma qalmo maanta Hadraawi canbaarayn iyo colaadin ku taxmaysa oo ka soo jeedda keliya Socdaalkiisa Nabadeed ee uu dunida gala-bixinayo, waana in Hadraawi lagu qiimeeya waxa uu yahay oo ah Dayax godkiisii ka soo hinqaday habeen shan iyo tobnaad ah oo u dhoolla-tusanaya in nuurkiisu uu dunida wada iftiimiyo laga bilaabo halka ugu sokaysa ee ugu soo xigta Somaliland, halka ku sii xigta Djabuuti halka ku sii xigta Boosaaso ama Muqdisho, Kililka Shanaad ama NFD, halka ku sii xigta Bariga Afrika ama Afrika oo dhan iyo guud ahaan adduunyada oo idil! 